اقلیتی امور کی وزارتت
مختلف اقلیتی برادریوں کے لئے فنڈز
اقلیتی امور کی مرکز ی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں بتایا کہ مرکزی حکومت نے اقلیتوں کے قومی کمیشن  ایکٹ ، 1992 کی دفعہ -2  کے تحت مختلف شراکتداروں کے ساتھ مشاورت کے بعد اقلیتی برادروں کو نوٹی فائی کیا ہے ۔مرکزی حکومت نے اقلیتوں کے قومی کمیشن  ایکٹ ، 1992 کی دفعہ -2  کے تحت چھ اقلیتی برادریوں یعنی بودھ ، عیسائی ، جین ،مسلمان ،پارسی اور سکھوں کو اقلیت کے طور پر نوٹیفائی کیا ہے۔وزار ت کی طرف سے نافذ ہونےوالے پروگراموں /اسکیموں کی تفصیلات ذیل میں دی گئی ہے۔
 تعلیمی طورپر بااختیار بنانے کی اسکیم :
- پری میٹرک اسکالر شپ اسکیم  ایسی اسکالر شپ ہے جس کے تحت درجہ ایک سے دسویں تک کے اقلیتی طلبا کو مدد فراہم کی جاتی ہے، جس کے کنبے کی آمدنی ایک لاکھ روپے سالانہ سے زیادہ نہیں ہے۔30فیصد اسکالر شپ طالبات کے لئے مختص کی گئی ہے ۔
- پوسٹ میٹرک اسکالر شپ اسکیم-  یہ اسکالر شپ گیارہویں کلاس سے پی ایچ ڈی تک کے اقلیتی طلبا کو فراہم کی جاتی ہے ،جن کے کنبے کی آمدنی دو لاکھ روپے سالانہ سے زیادہ نہیں ہے۔تیس فیصد اسکالر شپ لڑکیوں کے لئے مختص کی گئی ہے۔
- میرٹ اور ذرائع پر مبنی اسکالر شپ اسکیم -یہ اسکالر شپ انڈر گریجویٹ اور پوسٹ گریجویٹ کی سطح پر پیشہ ورانہ اور تربیتی کورس کے لئے اقلیتی طلبا کوفراہم کی جاتی ہے،جن کے کنبے کی آمدنی سالانہ ڈھائی لاکھ روپے سے زیادہ نہیں ہے۔ تیس فیصد اسکالر شپ طالبات کے لئے مختص کی گئی ہے ۔
تمام تین اسکالر شپ اسکیموں کو نیشنل اسکالر شپ پورٹل  پر اپ لوڈ کردیا گیا ہے اور اس اسکالر شپ کی رقم براہ راست فائدے کی منتقلی  موڈ کے ذریعہ تقسیم کی جاتی ہے ۔
4-مولانا آزاد نیشنل فیلوشپ اسکیم  فیلوشپ اسکیم کے تحت مالیاتی مدد کی شکل میں اقلیتی امیدواروں کو مدد فراہم کی جاتی ہے ۔ جنہوں نے یوجی سی – این ای ٹی یا مشترکہ سی ایس آئی آر یوجی سی – این ای ٹی امتحان پاس کئے ہیں اور جن کے کنبے کی آمدنی سالانہ چھ لاکھ روپے سے زیادہ نہیں ہے۔ تیس فیصد سیٹیں لڑکیوں کے لئے مختص کی گئی ہیں۔
05- پڑھو پردیس -اس اسکیم کے تحت بیرون ملک جاکر اعلیٰ تعلیم حاصل کرنے کے خواہشمنداقلتی برادریوں کے طلبا کو تعلیمی قرضے کے لئے سودی رعایت فراہم کی جاتی ہے۔جن کے کنبے کی سالانہ آمدنی چھ لاکھ روپے سے زیادہ نہیں ہے ۔ 35فیصد سیٹیں طالبات کے لئے مختص کی گئی ہیں ۔
6- نیا سویرا - فری کوچنگ اوراس سے منسلک اسکیم  اس اسکیم کا مقصد ان طلبا / امیدواروں کو مفت کوچنگ فراہم کرنا ہے ، جن کا تعلق اقلیتی برادریوں سے ہے اور جن کے کنبے کی سالانہ آمدنی چھ لاکھ روپے سے زیادہ نہیں ہےتاکہ وہ تکنیکی / طبی پیشہ ورانہ کورسز اور مختلف مسابقتی امتحانات کےداخلے کے ایگزام میں کامیابی حاصل کرسکیں۔ تیس فیصد سیٹیں طالبات کے لئے مختص کی گئی ہیں۔
7- نئی اڑان یہ مدد یونین پبلک سروس کمیشن  ، اسٹیٹ پبلک سروس کمیشن  ،اسٹاف سلیکشن کمیشن وغیرہ کی جانب سے منعقدہ ابتدائی امتحان پاس کرنے والے اقلتی امیدواروں کو فراہم کی جاتی ہے۔ جن کے کنبے کی سالانہ آمدنی آٹھ لاکھ روپے سے کم ہے ۔
8- مدرسہ / اقلیتوں کے لئے فراہم کی جانے والی تعلیم کی اسکیم مرکز کی اعانت یافتہ اسکیم ہے ۔ یہ مدد اسکولی تعلیم اور خواندگی کے محکمے  ، اقلیتی امو ر کی وزارت کی طرف سے کی جاتی ہے ۔ اور یہ اسکیم یکم اپریل 2021سے نافذالعمل ہے ۔ ایس پی ای ایم ایم دو اسکیموں یعنی مدرسوں میں معیاری تعلیم فراہم کرنے کی اسکیم ۔ اور  اقلیتی اداروں میں بنیادی ڈھانچےکی ترقی  پرمشتمل ہے۔
گزشتے پانچ سالوں  کے دوران تعلیمی طورپر بااختیار بنانے کی اسکیموں کے لئے استعمال کئے گئے فنڈز کی رقم 11094.79 ہے ۔
: روزگا ر پر مرکوز اسکیمیں :
9- سیکھواورکماؤ ۔ یہ اسکیم 14سے 35 سال کی عمر کے نوجوانوں کے لئے مہارت کے فروغ کی اسکیم ہے اور اس کا مقصد روزگار اور روزگار کے مواقع فراہم کرنا نیز موجودہ ملازموں کی ملازمت میں بہتری لانا اور اسکول چھوڑ چکے طلبا کو دوبارہ تعلیم سے جوڑنا ہے ۔
10- یو ایس ٹی ٹی اے ڈی  یہ اسکیم اقلیتی برادریو ں کے روایتی کاریگروں اور دستکاروں کو خودروزگار ، مارکیٹ اور مواقع فراہم کرنے کا ایک موثر پلیٹ فارم ہے۔ ملک بھر میں ہنر ہاٹس کا انعقاد کیا جارہا ہے تاکہ روزگار فراہم کیا جاسکے اور کاریگروں / دستکاروں کو مارکیٹ فراہم کی جاسکے ۔
11- نئی منزل – یہ اسکیم باقاعدہ اسکولی تعلیم اور اسکول چھوڑ چکے طلبا کو ہنر مند بنانے یا کمیونٹی کے تعلیمی اداروں جیسے مدرسوں میں جدید تعلیم کے لئے مددفراہم کرنے کی اسکیم ہے ۔
12- نئی روشنی – اقلیتی برادریوں اور غیر اقلیتی برادریوں سے  تعلق رکھنے والی خواتین کی قائدانہ ترقی کی اسکیم ۔ روزگار پر مرکوز مذکورہ اسکیموں کے لئے استعمال ہونے والے فنڈ کی رقم 1623.23 کروڑروپے ہے ، جو گزشتہ پانچ سالوں کے دوران استعمال کئے گئے ہیں۔
: بنیادی ڈھانچے کی ترقی کی اسکیم :
13- پردھان منتری جن وکاس کاریہ کرم - مرکز کی اعانت یافتہ ایک اسکیم  ہے ۔ جس کا نفاذ نشان زد علاقوں میں بنیادی ڈھانچے کے منصوبوں کی ترقی کے مقصد کے لئے کیا جارہا ہے۔ پی ایم جے وی کے کے تحت ترجیحی شعبے تعلیم ،صحت ، ہنر مندی کے فروغ ، کھیل ،صاف صفائی ،شمسی توانائی ، خواتین پر مرکو ز پروجیکٹ وغیرہ ہیں۔
گزشتہ پانچ سالوں  کےدوران پی ایم جے وی کے کے لئے استعمال ہونے والے فنڈ کی رقم 6410.82 کروڑروپے ہے۔
: مخصوص اسکیمیں :
14- جیو پارسی – یہ اسکیم ہندوستان میں پارسیوں کی کم آبادی پر مشتمل اسکیم ہے ۔
15- ہماری دھروہر – یہ اسکیم ہندوستانی ثقافت کے مجموعی تصور کے تحت ہندوستان میں اقلیتی برادروں کے امیر ورثے کا تحفظ کرنا ہے ۔
16-  قومی وقف بورڈ ترقیاتی اسکیم  -اس اسکیم کا مقصد منظم طور پر کارڈ رکھنا ، شفافیت لانا اور وقف بورڈوں کے مختلف کام کاج / پروسز کو کمپیوٹرائزڈ کرنا ہے ۔
 شاہاری وقف سمپتی وکاس یوجنا  – اس اسکیم کےتحت وقف بورڈ  / وقف اداروں کو وقف اراضی پر معاشی طور پر قابل عمل عمارتوں کی تعمیر کے لئے مفت سودی قرض فراہم کرنا ہے۔
17- مولانا آزاد تعلیم فاؤنڈیشن  تعلیمی اور ہنر مندی سے متعلق اسکیموں کواس طرح نافذ کرتا ہے :- اقلتیوں کے معاشی طورپر کمزور طبقات سے تعلق رکھنے والی ہونہار لڑکیوں کے لئے بیگم حضرت محل نیشنل اسکالر شپ  تعلیم کے بنیادی ڈھانچے کی ترقی کے لئے این جی او کو مدد۔
18- اقلیتی برادریوں کو تعلیم ، خودروزگار ، آمدنی پیدا کرنے کے منصوبوں اور چھوٹی سطح کی صنعتوں کی مالی اعانت کے لئے رعایتی قرض فراہم کرنے کی خاطر قومی اقلیتوں کی ترقی اور مالیاتی کارپوریشن  کی اکیوئٹی -
گزشتہ پانچ سالوں  کےدوران مخصوص اسکیموں  کے لئے استعمال کئے گئے فنڈ کی رقم 83.65 لروڑروپے ہے۔
نمبرشمار  سے  تک مذکورہ اسکیموں کی تفصیلات وزارت کی ویب سائٹ :  اور  ایم ای ایف  اور بالترتیب این ایم ڈی ایف سی کی ویب سائٹ پر دستیاب ہیں۔